[Katuosoite] [Postinumero ja -toimipaikka]	P: [Puhelin] F: [Faksi]	[Sähköpostiosoite] [Verkko-osoite]
[Liiketoiminta-suunnitelman otsikko] [Liiketoimintasuunnitelman alaotsikko]

Sisällysluettelo

Tiivistelmä	2

Kohokohdat

Tavoitteet

Yrityksen tarkoitus

Menestyksen avaimet

Yrityksen kuvaus	3

Yrityksen omistajuus / Oikeussubjekti

Sijainti

Sisustus

Toiminta-ajat

Tuotteet ja palvelut

Toimittajat

Palvelu

Valmistus

Johto

Taloushallinto

Aloituksen tai hankinnan yhteenveto

Markkinointi	6

Markkina-analyysi

Markkinoiden segmentaatio

Kilpailu

Hinnat

Liite	9

Aloituskustannukset

Aloituspääoman määrittäminen

Kassavirta

Tulosennustelaskelma

Tuloslaskelma

Tase

Myyntiennuste

Välitavoitteet

Kynnysanalyysi

Muut asiakirjat

Tiivistelmä

Kirjoita tämä viimeiseksi, jotta voit tehdä yhteenvedon liiketoiminta-suunnitelmasi tärkeimmistä asioista. Kirjoita yrityksestäsi tiivis mutta positiivinen kuvaus, joka sisältää myös tavoitteita ja saavutuksia. Jos yrityksesi esimerkiksi on toiminut jo pitkään, kuvaile, mikä yrityksen päämäärä on, miten se on saavuttanut aikaisempia tavoitteita ja mitä se pyrkii seuraavaksi tekemään. Jos yrityksesi on uusi, kirjoita yhteenveto siitä, mihin yritys pyrkii, miten ja milloin tavoitteet saavutetaan sekä miten yritys aikoo selvitä suurista esteistä (esimerkiksi kilpailusta). Voit myös pitää yhteenvedon tiedot järjestyksessä käyttämällä apuna seuraavia neljää alaotsikkoa. Huomautus: voit poistaa minkä tahansa vinkin, esimerkiksi tämän, napsauttamalla vinkin tekstiä ja painamalla välilyöntiä.

Kohokohdat

Tee yhteenveto liiketoiminnan tärkeimmistä kohokohdista. Voit esimerkiksi lisätä kaavion, joka näyttää useiden vuosien myynnin, kulut ja nettovoitot. Huomautus: jos haluat korvata esimerkkikaavion tiedot omilla tiedoillasi, napsauta kaaviota hiiren kakkospainikkeella ja valitse sitten Muokkaa tietoja.

Tavoitteet

Voit esimerkiksi lisätä aikajanan tavoitteista, jotka haluat saavuttaa.

Yrityksen tarkoitus

Jos yritykselläsi on tietty tarkoitus, kirjoita se tähän. Sisällytä myös muita yrityksesi tärkeitä tietoja, joita ei käsitellä muualla yhteenvedossa.

Menestyksen avaimet

Kuvaile yksilöllisiä tai erottavia tekijöitä, joiden avulla yrityssuunnitelmasi toteutuu.

Yrityksen kuvaus

Kirjoita yrityksestäsi positiivinen, ytimekäs ja faktoihin perustuva kuvaus: mitä yritys tekee ja mikä tekee siitä yksilöllisen, kilpailukykyisen ja menestyvän. Kuvaile yrityksesi erityisominaisuuksia, jotka houkuttelevat mahdollisia asiakkaita, ja avaa yrityksesi tärkeimpiä tavoitteita ja päämääriä.

Yrityksen omistajuus / Oikeussubjekti

Kerro, onko kyse yksityisestä elinkeinonharjoittamisesta, jonkinlaisesta yhtiöstä vai kumppanuudesta. Tarvittaessa voit määrittää yrityksen tyypin (esimerkiksi tuotanto, kauppa tai palvelu). Jos toimintaa varten tarvitaan oikeuksia tai lupia, kuvaile niiden hankinnan edellyttämiä vaatimuksia ja sitä, missä vaiheessa prosessi on tällä hetkellä. Jos et ole vielä kertonut, onko kyseessä uusi itsenäinen yritys, yritysosto, franchising-yritys vai aiemman yrityksen laajennus, kerro se tässä.

Sijainti

Muista, että toisille yritystyypeille sijainti on ensiarvoisen tärkeää ja toisille vähemmän tärkeää. Jos yritykselläsi ei ole erityisiä sijaintivaatimuksia, kyseessä on etu, joka kannattaa ehdottomasti mainita tässä. Jos olet jo valinnut sijainnin, kuvaile sen etuja. Voit käyttää apuna joitain seuraavassa kohdassa kuvattuja tekijöitä tai muita tekijöitä, jotka ovat yrityksesi kannalta tärkeitä näkökohtia. Jos et vielä tiedä sijaintia, kuvaile tärkeimpiä ehtoja, joiden avulla määrität yritykselle sopivan sijainnin. Voit hyödyntää seuraavia esimerkkejä (huomaa, että luettelo ei ole tyhjentävä ja sinulla voi olla myös muita huomioita): Millaista tilaa etsit ja mistä? Onko tietty alue, joka olisi erityisen sopiva markkinoinnin kannalta? Tarvitseeko yritys kiinteän sijainnin? Jos tarvitsee, täytyykö sijaintiin päästä helposti julkisen liikenteen avulla? Jos harkitset tiettyä sijaintia tai vertailet sijainteja, haluat ehkä ottaa seuraavat asiat huomioon: Onko sijainti helposti saavutettavissa ja miten hyvin liikenne kulkee? Onko parkkipaikkoja riittävästi? Riittääkö kadun valaistus? Onko sijainti lähellä muita yrityksiä tai paikkoja, jotka saattaisivat houkutella toivomaasi asiakaskuntaa? Jos yrityksessä on näyteikkuna, onko se houkutteleva vai täytyykö toivomasi huomion herättämiseksi tehdä muutoksia? Jos yrityksesi käyttää kylttejä ja merkkejä: Onko alueella voimassa kylttejä koskevia säännöksiä, jotka voivat vaikuttaa kielteisesti yrityksen toimintaan? Minkälaiset kyltit sopisivat parhaiten yrityksen tarpeisiin? Onko kylteistä ja merkeistä aiheutuvat kustannukset laskettu mukaan aloitusbudjettiin?

Sisustus

Joidenkin yritysten kohdalla liiketilan sisustus on yhtä tärkeää kuin sen sijainti. Jos tämä koskee yritystäsi, kerro, miksi omat sisustusvalintasi toimivat hyvin. Miten olet laskenut, kuinka paljon neliöitä yrityksesi tarvitsee? Oletko suunnitellut etukäteen, miten saat hyödynnettyä tilan kaikista parhaiten, esimerkiksi mitä mihinkin tulee? Liittyykö tilaan joitain huomioitavia erityisvaatimuksia tai tehtäviä muutoksia? Tarvitsetko vuokranantajan suostumuksen tai muun luvan muutosten tekemiseen? Miten tuotteet asetetaan näytille, jos tämä koskee yritystäsi? Onko tilassa rakenteellisia ominaisuuksia, jotka vaikuttavat viihtyvyyteen tai voivat auttaa lisäämään myyntiä? Kuvaile yrityksesi sisätilojen mahdollisia erityispiirteitä, jotka parantavat yrityksesi kilpailukykyä samankaltaisiin yrityksiin nähden.

Toiminta-ajat

Tämä saattaa olla itsestäänselvää, mutta tärkeää esimerkiksi vähittäismyymälöille tai kausiluontoisille yrityksille.

Tuotteet ja palvelut

Kuvaile tuotteita tai palveluita ja kerro, miksi niille on kysyntää. Mitkä ovat potentiaaliset markkinat? Miten asiakkaat hyötyvät tuotteista tai palveluista? Mikä tuotteissa tai palveluissa tarjoaa kilpailuedun? Jos myyt useita tuotteita tai palveluita, kerro, mitä kaikkea yrityksesi tarjoaa. Miksi yritys tarjoaa juuri näitä tuotteita tai palveluita? Miten yrityksen tarjontaa voi mukauttaa vastaamaan markkinoiden vaatimuksia? Jos kyseessä on tuotepohjainen yritys, valvotaanko varastoa tai pitäisikö niin tehdä tulevaisuudessa? Täytyykö yrityksen varautua viiveeseen, kun tuotteisiin tilataan täydennystä? Tarvitaanko varaston suojaamiseen valvonta- tai turvajärjestelmää? Huomautus: Jos yrityksesi tarjoamat tuotteet tai palvelut ovat tärkeämpiä kuin yrityksen sijainti, siirrä tämä osa Sijainti- ja Toiminta-ajat-osien edelle. Jos yritys tarjoaa vain tuotteita tai vain palveluita, poista otsikosta tarpeeton osuus.

Toimittajat

Jos toimittajien tiedot (esimerkiksi sovitut rahoitusjärjestelyt) ovat tärkeä osa yrityksen toimintaa, kirjoita tarvittavat tiedot tähän osaan.

Palvelu

Tarjosi yrityksesi sitten tuotteita tai palveluita, voit kertoa tässä osassa asiakkaille ennen myyntiä, sen aikana ja sen jälkeen tarjoamastasi palvelun tasosta ja menetelmistä. Miten yrityksesi palvelu erottuu kilpailijoiden tarjoamasta palvelusta?

Valmistus

Valmistaako yrityksesi tuotteita? Jos näin on, kuvaile yrityksesi tiloja ja erityisiä laitteita tai laitteistoja. Kuvaile valmistusprosessia paljastamatta luottamuksellisia tietoja. Jos et käsitellyt aihetta Tuotteet ja palvelut -osassa, kerro, miten valmistamasi tuotteet myydään. Myydäänkö tuotteet suoraan kuluttajille? Myydäänkö tuotteet kauppiaan tai jakelijan kautta? Myydäänkö tuotteet jollain muulla tavalla? Miten tuotteet kuljetetaan markkinoille?

Johto

Miten oma taustasi tai kokemuksesi auttaa yritystä menestymään? Kuinka aktiivinen aiot itse olla ja mitä vastuualueita aiot jakaa muille? Kuvaile muita yritystäsi hallinnoivia henkilöitä. Sisällytä mukaan seuraavat asiat: Mitkä ovat heidän pätevyytensä ja taustansa? (Ansioluettelot voidaan sisällyttää liitteinä.) Mitkä ovat heidän vahvuutensa tai osaamisalansa, jotka auttavat yritystä menestymään? Mitkä ovat heidän vastuualueensa, ja onko ne määritelty selkeästi (tämä on erityisen tärkeää kumppanuussopimuksissa)? Mitä johtoryhmältäsi puuttuvia taitoja täytyy hankkia ulkopuolisista lähteistä tai palkkaamalla lisätyövoimaa? Jos yrityksessäsi on työntekijöitä, kuvaile komentoketjua. Mitä koulutusta ja tukea (esimerkiksi yrityskäytäntöjen käsikirja) tarjoat työntekijöille? Tarjotaanko työntekijöille kannustimia, jotka auttavat yrityksen kasvua? Jos kyseessä on franchising-yritys, millaista apua yritys voi odottaa saavansa ja kuinka kauan? Kerro luvakkeenantajalta saaduista toimintamenetelmistä ja niihin liittyvistä ohjeista.

Taloushallinto

Muista tätä osaa kirjoittaessasi, että yrityksen talousasioiden järjestämisellä voi olla suuri vaikutus toiminnan onnistumiseen tai epäonnistumiseen. Selitä yrityksen tarjoamiin tuotteisiin ja palveluihin perustuen, miten yrityksestä aiotaan saada tuottoisa ja missä ajassa. Mahdollistaako yritys hyvän kassavirran vai täytyykö huomioida velkoja tai muita mahdollisia tappioita? Kattavat tiedot yrityksen aloitukseen ja toimintaan liittyvistä kustannuksista tulee lisätä liitteenä. Voit kuitenkin viitata sopiviin taulukoihin, kaavioihin tai sivunumeroihin samalla, kun tarjoat lyhyen yhteenvedon yrityksesi aloitus- ja toimintakustannuksista. Aloitustarpeisiin tulee sisältyä vain kertaluontoisia hankintoja (esimerkiksi pääasiallinen laitteisto tai tarvikkeet, kertaluontoiset maksut tai talletukset, oikeus- tai asiantuntijapalkkiot, luvat, vakuutukset, sijainnin remontointi, suunnittelu tai somistaminen, ennen toiminnan aloittamista muodostuneet henkilöstökulut tai mainostaminen) Kun yritys on valmis avattavaksi, kulujen priorisoimiseksi tarvitaan toiminnallinen budjetti. Budjetin tulee sisältää varat, jotka yritys tarvitsee selviytyäkseen toiminnasta ensimmäisen 3–6 kuukauden aikana, sekä selityksen siitä, miten yrityksen talousasioita hallitaan. Sisällytä seuraavat kulut: vuokra, palvelut, vakuutus, palkat (sisältäen verot), lainanlyhennykset, toimistotarvikkeet, matkat ja viihdykkeet, oikeus- ja kirjanpitokulut, mainonta, huolto ja korjaukset, poistot sekä muut yrityskohtaiset luokat. Voit myös lisätä tietoa (tai viitata tarvittaessa muihin liiketoimintasuunnitelman osiin, joissa asiaa käsitellään) yrityksen nyt tai tulevaisuudessa käyttämistä kirjanpito- ja varastonhallintajärjestelmistä tai siitä, millaisia järjestelmiä luvakkeenantaja odottaa yrityksen käyttävän.

Aloituksen tai hankinnan yhteenveto

Kerro tärkeimmät yrityksen toiminnan aloittamiseen tai yrityksen hankkimiseen liittyvät asiat. (Poista tämä, jos se ei koske yritystäsi.) Kuten edellisessä osassa mainittiin, sisällytä liitteeksi taulukko toiminnan aloittamiseen tai yrityksen hankkimiseen liittyvistä kuluista.

Markkinointi

Yrityksen markkinointi voi vaikuttaa vahvasti siihen, onnistuuko vai epäonnistuuko yrityksen toiminta. On tärkeää tietää potentiaalisista asiakkaista mahdollisimman paljon: keitä he ovat, mitä he haluavat (tai eivät halua) ja millaisia odotuksia heillä on.

Markkina-analyysi

Mitkä ovat kohdemarkkinasi? (Kuka todennäköisimmin ostaisi tuotteesi tai käyttäisi palveluitasi?) Mitkä ovat kohderyhmän tiedot? Mikä on potentiaalisen asiakaskannan koko? Missä asiakkaat ovat? Miten kerrot asiakkaille, kuka ja missä olet ja mitä sinulla on tarjolla? Jos uskot, että yrityksesi tarjoaa jotain uutta ja innovatiivista, mitä ei ole yleisesti saatavilla: Mistä tiedät, että yrityksesi tarjoamalle tuotteelle tai palvelulle on markkina-alue ja ihmiset haluavat maksaa siitä? Ajattele markkinoita, jotka haluat tavoittaa: Kasvavatko ne, kutistuvatko vai pysyvätkö samankokoisina? Kuinka suuren osuuden markkinoista uskot voivasi saavuttaa? Miten markkinaosuutta voi kasvattaa? Huomautus: Voit esimerkiksi lisätä seuraavanlaisen kaavion, jossa esitellään markkinapotentiaalin tärkeimmät kohdat yhdellä silmäyksellä.

Markkinoiden segmentaatio

Ovatko kohdemarkkinasi segmentoituneet? Toimiiko samantyyppisiä yrityksiä useilla eri tasoilla, jolloin yritykset eroavat laadussa, hinnoissa tai tuotevalikoimassa? Johtuuko markkinoiden segmentaatio maantieteellisestä alueesta, tuotelinjoista, hinnoittelusta vai jostain muusta? Mihin markkinasegmenttiin oma yrityksesi kuuluu? Kuinka monta prosenttia kokonaismarkkinoista tämä segmentti muodostaa? Kuinka monta prosenttia tästä segmentistä yrityksesi saavuttaa? Huomautus: Ympyräkaavio on hyvä tapa esittää osuuden ja kokonaisuuden suhdetta, esimerkiksi kuhunkin pääsegmenttiin kuuluvien kohdemarkkinoiden prosenttiosuutta. Muokkaa arvopisteiden otsikoiden muotoa napsauttamalla otsikkoa hiiren kakkospainikkeella ja valitsemalla sitten Muuta arvopisteiden otsikoiden muotoa.

Kilpailu

Kuka muu tekee sitä, mitä yrität tehdä? Kuvaile lyhyesti joitakin lähimmistä ja suurimmista kilpailijoistasi. Kuinka suuren prosenttiosuuden markkinoista kukin saavuttaa? Mitkä ovat kilpailijoiden vahvuudet ja heikkoudet? Mitä voit oppia heidän liiketoiminnastaan hinnoittelun, mainonnan ja yleisten markkinointitaktiikoiden perusteella? Miten yrityksesi pärjää kilpailussa? Mitä yrityksesi aikoo tehdä paremmin? Millaista epäsuoraa kilpailua yrityksesi saattaa kohdata esimerkiksi Internet-myynnissä, tavarataloissa tai kansainvälisessä tuonnissa? Miten yrityksesi pysyy ajan tasalla teknologiasta ja muuttuvista trendeistä, jotka saattavat vaikuttaa yritykseen tulevaisuudessa?

Hinnat

Kuinka yrityksen hintapolitiikka on kehittynyt? Mitkä seuraavista hinnoittelustrategioista saattaisivat parhaiten sopia yritykseesi? Vähittäismyynnin kustannus- ja hintapolitiikka, kilpailukykyinen asema, hinnoittelu kilpailun alapuolelle, hinnoittelu kilpailun yläpuolelle, useat hinnat, hintalinjaukset, kuluihin ja katteeseen perustuva hinnoittelu vai jokin muu strategia? Mitkä ovat kilpailijoiden hintapolitiikat, ja miten ne toimivat suhteessa omaan yritykseesi? Ovatko yrityksesi hinnat linjassa alan keskiarvojen kanssa? Kuinka hintoja valvotaan sen varmistamiseksi, että yritys toimii voitolla? Miten yritys aikoo pysyä ajan tasalla markkinoiden muutoksista sen varmistamiseksi, että uudet innovaatiot tai kilpailu eivät haittaa liikevoittomarginaalia?

Mainonta ja markkinointi

Miten yritystä aiotaan mainostaa? Mitkä seuraavista mainonnan ja myynnin edistämisen vaihtoehdoista tarjoavat parhaat mahdollisuudet liiketoiminnan kasvuun? Hakemistopalvelut, yhteisöpalvelusivustot, media (sanomalehdet, aikakauslehdet, televisio, radio), suoramarkkinointi, puhelinmarkkinointi, seminaarit ja muut tapahtumat, yhteismainostaminen muiden yritysten kanssa, myyntiedustajat, sanan leviäminen suusta suuhun vai jokin muu vaihtoehto? Miten mainontabudjetti määritetään? Miten mainonta- ja markkinointitoimien tuloksia seurataan? Mainostaako yritys säännöllisesti vai kausikampanjoiden avulla? Kuinka tuotteet pakataan? Onko tutkittu, millainen pakkaustyyppi vetoaa asiakkaisiin parhaiten? Onko eri pakkausvaihtoehdoista tehty hinta-analyysi?

Strategia ja toteutus

Nyt kun olet kuvaillut yrityksen tärkeitä osia, haluat ehkä tehdä yhteenvedon siitä, miten yritys aikoo toteuttaa niitä. Jos yritys on uusi, priorisoi vaiheet, jotka tulee toteuttaa ennen liiketoiminnan aloitusta. Kuvaile yrityksen tavoitteita sekä sitä miten ne saavutetaan ja missä ajassa. Suunnittelu on liiketoimintasuunnitelmasi tärkeimpiä osia. Sen avulla voit varmistaa, että asiat pysyvät hallinnassa (niin paljon kuin mahdollista) ja tiedät, mihin suuntaan yritys on etenemässä. Millaisia suunnittelumenetelmiä käytetään?

Liite

Aloituskustannukset

Työluvat
Perustamiskustannukset
Talletukset
Pankkitili
Vuokra
Sisätilojen muutokset
Tarvittavat koneet tai laitteet:
Tuote 1
Tuote 2
Tuote 3
Koneet ja laitteet yhteensä
Vakuutukset
Toimistotarvikkeet tai käyntikortit
Esitteet
Mainonta ennen avaamista
Aloitusinventaario
Muu (luettelo):
Tuote 1
Tuote 2
Aloituskulut yhteensä

Aloituspääoman määrittäminen

Aluksi voit täyttää seuraavan sivun kassavirtataulukkoon eri kulutyyppien luvut. Aloita ensimmäinen kuukausi seuraavaan taulukkoon 0 euron aloituspääomalla ja konsolidoi maksettavat menot kassavirtataulukosta Vuokra-, Palkat- ja Muut-pääotsikkojen alle (sisällytä maksamattomat aloituskustannukset Muut-otsikon alle 1. kuussa). Jatka kuukausittaisia ennustuksia, kunnes seuraavan taulukon loppusaldot ovat pysyvästi positiivisia. Etsi suurin negatiivinen saldo. Näin paljon aloituspääomaa tarvitaan, jotta yritys selviää siihen pisteeseen saakka, jossa tulot kattavat kaikki menot. Jatka lisäämällä tarvittava aloituspääoman määrä kassavirtataulukon 1. kuukauden aloituspääomaksi.

1. kuukausi	2. kuukausi	3. kuukausi	4. kuukausi	5. kuukausi	6. kuukausi	7. kuukausi	8. kuukausi
Aloituspääoma	0,00 €
Tulot:
Maksettu käteismyynti
Saatavat
Varat yhteensä
Menot:
Vuokra
Palkat
Muut
Menot yhteensä
Loppusaldo
Muutos (kassavirrassa)

Kassavirta

1. kuukausi	2. kuukausi	3. kuukausi	4. kuukausi	5. kuukausi	6. kuukausi	7. kuukausi	8. kuukausi	9. kuukausi	10. kuukausi	11. kuukausi	12. kuukausi
Aloituspääoma
Tulot:
Käteismyynti
Saatavat
Varojen kokonaissaanti
Menot (kulut):
Vuokra
Lämmitys, sähkö ja vesi
Palkat (myös verot)
Edut
Lainan maksuerät
Matkailu
Vakuutukset
Mainonta
Palkkiot
Toimistotarvikkeet
Postimaksut
Puhelin
Internet
Pankkimaksut
Varojen kokonaismenetys
Loppusaldo

Tulosennustelaskelma

Tulosennustelaskelma on toinen hallintatyökalu, jonka avulla kuukausittain syntyviä tuloja voi esikatsella. Laskelma perustuu kohtuullisiin ennusteisiin myynnin ja kulujen kuukausittaisesta määrästä. Kun kuukausittaiset ennustukset on laadittu, luvut toimivat tavoitteina toimintakuluja hallittaessa. Kun saadaan todellisia tuloksia, niiden vertaamisen ennustettuihin määriin tulisi soittaa hälytyskelloja, jos kustannukset ovat käymässä liian suuriksi. Tällöin tulee ryhtyä toimiin ongelmien korjaamiseksi. Toimialan prosenttiosuus (indeksiprosentti) lasketaan kertomalla kulut 100 prosentilla ja jakamalla tulos kokonaisnettomyynnillä. Se ilmaisee tietyn alan kokonaismyynnin. Tämän tiedon saattaa saada kauppaliitoilta, kirjanpitäjiltä, pankeilta tai käsikirjastoista. Toimialan lukuihin on hyödyllistä vertailla oman yrityksen kuluja ja kustannuksia. Vertaa vuosiprosenttiasi prosenttiosuuteen, joka näkyy Toimialan prosenttiosuus -sarakkeessa. Seuraavassa selitetään joitakin termejä, joita käytetään seuraavassa taulukossa: Nettomyynti yhteensä (tuotto): Tämä luku on arvio kuukauden kokonaismyynnistä. Ole mahdollisimman realistinen ja ota huomioon kausittaiset trendit, palautukset, korvaukset ja arvon alenemiset. Myyntikustannukset: Jotta tämä luku olisi realistinen, sen on sisällettävä kaikki myyntiin liittyvät kustannukset. Jos yritystoimintaan esimerkiksi liittyy varasto, laske mukaan kuljetuksesta ja lähetyksestä aiheutuvat kulut. Myös välittömät työvoimakustannukset tulee sisällyttää. Bruttovoitto: Vähennä myynnistä aiheutuvat kustannukset kokonaisnettomyynnistä. Bruttovoittomarginaali: Tämä lasketaan jakamalla bruttovoitot kokonaisnettomyynnillä. Hallittavissa olevat kulut: Palkat (peruspalkat ja ylityökorvaukset), palkanlaskentakulut (mukaan lukien palkalliset lomat, sairauslomat, sairausvakuutukset, työttömyysvakuutukset ja sosiaaliturvamaksut), ulkopuolisista palveluista aiheutuvat kustannukset (mukaan lukien alihankintasopimukset, ylimääräiset työt ja erityiset tai kertaluontoiset palvelut), hankinnat (mukaan lukien kaikki yrityskäyttöön ostetut tarvikkeet ja palvelut), palvelut (kuten vesi, lämmitys, valaistus tai jätehuolto), huollot ja korjaukset (sekä tavanomaiset että jaksoittaiset kulut, kuten maalaaminen), mainonta, matkustus ja liikkuminen (kuten henkilökohtaisen auton yrityskäyttö, parkkimaksut ja työmatkat), kirjanpito ja lakipalvelut (ulkopuolisten ammattipalvelujen kustannukset). Kiinteät kulut: Vuokra (vain yrityskäytössä olevan kiinteistön), arvonalenemat (pääoman kuoletukset), vakuutukset (kuten tulipalo, omaisuuteen tai tuotteisiin liittyvä korvausvastuu, työntekijöiden korvaukset tai varkaudet), lainan lyhennykset (sisältää sekä yritykselle myönnettyjen lainojen lyhennykset että niiden korot), muut (täsmentämättömät, pienet kulut, jotka eivät sisälly muihin luokkiin). Nettovoitto/-tappio (ennen veroja): Vähennä kokonaiskulut bruttovoitosta. Verot: Esimerkiksi yhteisövero, arvonlisävero ja kiinteistövero. Nettovoitto/-tappio (verojen jälkeen): Vähennä verot nettovoitosta ennen veroja. Vuosittainen yhteissumma: Lisää kaikki kuukausittaiset luvut taulukkoon kunkin myynti- ja kulukohteen kohdalle. Vuosittainen prosenttiosuus: Kerro vuosittainen yhteissumma 100 prosentilla ja jaa tulos nettomyynnin kokonaissummalla. Vertaa lukua ensimmäisen sarakkeen toimialan prosenttiosuuteen.

Indeksiprosentti	Tammi	Helmi	Maalis	Huhti	Touko	Kesä	Heinä	Elo	Syys	Loka	Marras	Joulu	Vuosittainen yhteissumma	Vuosittainen prosenttiosuus
Arvio Nettomyynti
Myyntikustannukset
Bruttovoitto
Hallittavissa olevat kulut:
Palkat
Työvoimakulut
Kirjanpito ja lakiasiat
Mainonta
Matkakulut
Laskut
Lämmitys, sähkö ja vesi
Muut sekalaiset kulut
Hallittavissa olevat kulut yhteensä
Kiinteät kulut:
Vuokra
Poisto
Vakuutukset
Luvat ja käyttöoikeudet
Lainan maksuerät
Muut sekalaiset kulut
Kiinteät kulut yhteensä
Kulut yhteensä
Nettovoitto/-tappio ennen veroja
Verot
Nettovoitto/-tappio Verojen jälkeen

Tuloslaskelma

Tämä taulukko sisältää pitkälti samat tiedot kuin tulosennustelaskelma. Vakiintuneet yritykset käyttävät tämäntyyppistä laskelmaa vertaillessaan yhtä jaksoa toiseen. Monien luotonantajat saattavat vaatia tuloslaskelmaa viimeisen kolmen toimintavuoden ajalta. Sen sijaan, että verrattaisiin todellisia tuloja ja kuluja toimialan keskiarvoon, tämä tulosennustelaskelman muoto vertaa kutakin tulo- ja menokohdetta sitä varten budjetoituun summaan. Useimmilla tietokoneistetuilla kirjanpitojärjestelmillä voi luoda vaaditulle ajanjaksolle tuloslaskelman, johon voi sisällyttää budjettivertailun.

Tulos, budjetti ja toteutuneet tiedot: ([aloituskuukausi ja vuosi] – [lopetuskuukausi ja vuosi])

[aloituskuukausi ja vuosi] – [lopetuskuukausi ja vuosi]	Budjetti	Budjetin ylittävä summa
Tulot:
Myynti
Muut
Tulot yhteensä
Kulut:
Palkat
Työvoimakulut
Kirjanpito ja lakiasiat
Mainonta
Matkakulut
Laskut
Lämmitys, sähkö ja vesi
Vuokra
Poisto
Luvat ja käyttöoikeudet
Lainan takaisinmaksu
Muut sekalaiset kulut
Kulut yhteensä
Nettovoitto/-tappio

Tase

Seuraavassa on ohjeita siihen, mitä taseeseen sisällytetään: (Vakiintuneiden yritysten käyttöön) Varat: Mikä tahansa arvokas, minkä yritys omistaa tai mikä on oikeudellisesti seurausta liiketoiminnasta. Kokonaisvaroihin kuuluvat kaikki nettoarvot. Niitä ovat summat, jotka syntyvät, kun poistot ja kuoletukset vähennetään niistä alkuperäisistä kuluista, joilla omaisuuserä ensimmäisen kerran hankittiin. Nykyiset varat: Käteinen – raha, joka on pankissa tai resursseissa, joista sen saa muutettua käteiseksi 12 kuukauden kuluessa taseen päiväyksestä. Käteiskassa – pieniä sekalaisia menoja rahoittava käteisvarasto. Myyntireskontra – asiakkailta tuotteista tai palveluista saatavat summat. Varasto – käytettävissä olevat raaka-aineet, keskeneräiset tuotteet ja kaikki valmiit tuotteet (joko valmistetut tai jälleenmyyntiä varten ostetut). Lyhytaikaiset sijoitukset – korkoja tai osinkoja tuottavat sijoitukset, jotka on tarkoitus muuntaa rahaksi vuoden kuluessa, kuten osakkeet, obligaatiot tai todistukset sijoitustileistä tai määräaikaisista sijoitustileistä. Näiden pitäisi näkyä joko hintansa tai nykyisen markkina-arvonsa mukaan riippuen siitä, kumpi arvo on pienempi. Lyhytaikaisia sijoituksia saatetaan kutsua myös väliaikaisiksi sijoituksiksi tai markkinakelpoisiksi arvopapereiksi. Ennakkoon maksetut kulut – tuotteet, etuudet tai palvelut, jotka yritys maksaa tai vuokraa etukäteen, kuten toimistotarvikkeet, vakuutukset tai työtila. Pitkäaikaiset sijoitukset – sijoitukset, jotka yrityksen on tarkoitus säilyttää vähintään vuoden ajan. Näitä kutsutaan myös pitkän aikavälin varoiksi. Kyse on yleensä korkoa tai osinkoja maksavista osakkeista, obligaatioista tai säästötileistä. Kiinteät varat – kaikki resurssit, jotka yritys omistaa tai hankkii käytettäväksi toiminnoissaan ja joita ei ole tarkoitettu jälleenmyyntiin. Resurssit voivat olla omistettujen sijaan vuokrattuja, ja ne saattavat vuokrasopimuksesta riippuen lukeutua sekä varoihin että velkoihin. Kiinteät varat sisältävät tontin (merkitä tulee alkuperäinen ostohinta ilman markkina-arvon oikaisua), rakennukset, parannukset, laitteistot, kalusteet ja ajoneuvot. Velat: Nykyiset velat: Sisällytä kaikki velat, rahamääräiset velvoitteet ja maksettavat kulut seuraavien 12 kuukauden aikana. Ostoreskontra – yritykselle hankituista tuotteista ja palveluista toimittajille maksettavat summat. Maksettavat kulut – lyhytaikaisten, yritystä varten lainattujen velkojen pääomamaksujen tase. Sisältää myös nykyiset pääomamaksut, joiden ehdot ylittävät 12 kuukautta. Maksettavat korot – sekä pitkä- että lyhytaikaisten lainapääomien ja yritykselle myönnetyn luoton maksettavat siirtyvät erät. Maksettavat verot – taseen kuvaaman kirjanpitokauden aikana aiheutuneet kustannukset. Palkkakertymä – taseen kuvaaman kirjanpitokauden aikana erääntyneet palkat. Pitkäaikaiset velat – yli 12 kuukauden aikana erääntyvät velat, sopimusmaksut tai asuntolainan kuukausimaksut. Nämä tulee luetteloida niin, että koko jäljellä olevasta velasta vähennetään nyt erääntyvä summa. Nettovarallisuus – tätä kutsutaan myös omaksi pääomaksi. Kyse on määrästä, jonka yrityksen omistajat omistavat yrityksen varoista. Omistajuudessa tai kumppanuudessa nettovarallisuudella tarkoitetaan omistajan alkuperäistä sijoitusta sekä mitä tahansa voittoa nostojen jälkeen. Useimmilla tietokoneistetuilla kirjanpitojärjestelmillä voi luoda taseen vaadittuja ajanjaksoja varten. Huomautus: Kokonaisvarallisuus on aina yhtä suuri kuin velat ja kokonaisnettoarvo yhteensä. Tällöin kokonaisvarallisuuden ja kokonaisvelan summat ovat aina yhtä suuret.

Varat Nykyiset varat: Käteinen: Käteiskassa Saatavat Varasto Lyhytaikaiset sijoitukset Ennakkoon maksetut kulut Pitkäaikaiset sijoitukset Kiinteät varat: Tontti Rakennukset Parannukset Laitteet Huonekalut Autot ja ajoneuvot Muut varat: Tuote 1 Tuote 2 Tuote 3	Velat Nykyiset velat: Ostovelat Maksettavat velat Maksettavat korot Maksettavat verot: Liittovaltion tulovero Osavaltion tulovero Yksityisyrittäjän vero Arvonlisävero (ALV) Kiinteistövero Kertyneet palkat Pitkän aikavälin velat Maksettavat velat Nettovarallisuus / Omistajan pääoma / Jakamattomat voittovarat
Varat yhteensä:	Velat yhteensä:

Myyntiennuste

Nämä tiedot voidaan näyttää kaaviona tai taulukkomuodossa kuukauden, neljänneksen tai vuosien mukaan, jotta voidaan kuvata myynnin ja siihen liittyvien kulujen odotettavissa olevaa kasvua.

Välitavoitteet

Tämä on alkamis- ja päättymispäivämäärien sekä budjetin mukaan järjestelty luettelo tavoitteista, jotka yrityksesi voi pyrkiä saavuttamaan. Se voidaan myös esittää taulukossa tai kaaviossa.

Kynnysanalyysi

Tämän osan avulla voit arvioida liiketoiminnan kannattavuutta. Voit mitata, kuinka lähellä yritys on kynnystä, jossa myynti kattaa kulut ja yritys alkaa tuottaa voittoa. Kynnysanalyysin avulla voit selvittää, millaisia myyntimääriä voittojen luomiseksi tarvitaan. Sitä voidaan käyttää myös ohjeena hintojen määrityksessä. Liiketoiminnan voittoja voi tavallisesti lisätä kolmella tavalla: luomalla lisää myyntiä, nostamalla hintoja tai vähentämällä kuluja. Jokainen tapa voi vaikuttaa yritykseesi. Jos hintoja nostetaan, yritys ei ehkä enää ole kilpailukykyinen. Jos myyntiä lisätään, yritys saattaa tarvita lisää henkilökuntaa, mikä lisää kuluja. Yrityksen kuukausittaisten kiinteiden kustannusten pienentämisellä on suurempi vaikutus voittomarginaaliin kuin muuttuvien kustannusten pienentämisellä. Kiinteät kustannukset: Esimerkiksi vuokra, vakuutukset ja palkat. Muuttuvat kustannukset: Esimerkiksi hinta, jolla yritys ostaa tuotteita tai tarvikkeita. Bruttomarginaali: Tämä on myyntihinta, josta on vähennetty muuttuvat kustannukset. Se mittaa varoja, joilla maksetaan kiinteät kustannukset ja tehdään voittoa. Bruttomarginaalin suhde: Tämä on kokonaismyynnin määrä, josta on ensin vähennetty muuttuvat kustannukset ja jaettu loppusumma sitten myynnin kokonaismäärällä. Se mittaa kunkin kiinteitä kustannuksia maksavan ja tuottoa tekevän myyntieuron prosenttiosuutta. Kynnyskohta: Tämä on kohta, jossa myynti yhteensä on yhtä suuri kuin kulut yhteensä. Se edustaa pienintä myyntisummaa, joka yrityksen on saavutettava tehdäkseen voittoa. Kynnyskohta yksikköinä: Yrityksissä, joissa tätä voi soveltaa, kyse on kiinteiden kustannusten summasta, joka on jaettu yksikön myyntihinnalla ja josta on sitten vähennetty kunkin yksikön muuttuvat kustannukset. Se kertoo, kuinka monta yksikköä voiton tekemiseksi on myytävä. Kynnyskohta euroina: Tämä on kiinteiden kustannusten kokonaissumma jaettuna bruttomarginaalin suhteella. Se on keino laskea pienin myyntisumma, joka yrityksen on saavutettava tehdäkseen voittoa. Huomautus: Jos myyntisumma on kynnyskohdan alapuolella, yrityksesi tekee tappiota.

Muut asiakirjat

Jotta voit perustella liiketoimintasuunnitelmassa esittämäsi väitteet, sinun täytyy ehkä lisätä jokin tai kaikki seuraavista asiakirjoista liitteisiisi: Henkilökohtaiset ansioluettelot Henkilökohtaiset tilinpäätökset Yritykseen liittyvät ja henkilökohtaiset luottoraportit Kopiot vuokrasopimuksista Suosituskirje Sopimukset Oikeudelliset asiakirjat Yritykseen liittyvät ja henkilökohtaiset veronpalautukset Muut tärkeät asiakirjat. Valokuvat